অপরূদ্ধ / ফোরকান ,খুলনাঃগোপালগঞ্জে স্বামী পরিত্যাক্তা ও তিন সন্তানের জননী ধর্ষনের শিকার হয়েছে। গত মঙ্গলবার রাতে বোড়াশী গ্রামের মেলায় যাবার পথে ওই মহিলা ধর্ষনের শিকার হয়। এ ঘটনায় গোপালগঞ্জ সদর থানা  পুলিশ তিন যুবককে গ্রেপ্তার করেছে।      গোপালগঞ্জ সদর থানার এস,আই শফিকুল ইসলাম জানান, গোপালগঞ্জ জেলার পাশ্বাবর্তী নড়াইল জেলার নড়াগাতী থানার পাখীমারা গ্রামের কুনু খাঁর মেয়ে (২৬) তার খালা বাড়ী গোপালগঞ্জ শহরের মান্দার তলায় বেড়াতে আসে। এসময় পার্শ্ববর্তী গ্রাম বোড়াশীতে মেলা অনুষ্ঠিত হচ্ছে শুনে তা দেখার জন্য মেলায় যাওয়ার পথে তিন চারজন যুবক তাকে জোর করে তুলে নিয়ে একটি মাঠের মধ্যে ফেলে পালাক্রমে ধর্ষন করে পালিয়ে যায়। এসময় এলাকাসী দেখতে পেয়ে ওই মেয়েকে তার খালা বাড়িতে পৌছে দেয়। পরে গতকাল বুধবার ধর্ষিতা  নিজে বাদী হয়ে চার জনকে আসামী করে গোপালগঞ্জ সদর থানায় একটি মামলা দায়ের করলে পুলিশ ওই দিন রাতে মান্দরতলা গ্রামের রেজাউল (২২), সোহাগ (২৩) ও ইব্রাহিম (২৫) নামের তিন যুবককে গ্রেপ্তার করে। তবে অপর আসামী হেমায়েত (৫০) পলাতক রয়েছে। ওই মহিলার মেডিকেল পরীার জন্য আজ বৃহস্পতিবার গোপালগঞ্জ সদর হাসপাতালে পাঠানো হয়েছে।